 Akizungumza na waandishi wa habari Dar es Salaam jana, Katibu Mtendaji wa taasisi hiyo, Amani Mgullo alisema tuzo hizo zitatolewa na mradi wa Aman kwa uratibu wa BBIO na zitajulikana kama Tuzo za Amani.Alisema tuzo hizo zinalenga kuongeza mchango katika tasnia hizo katika harakati za maendeleo, na kuwaletea heshima kubwa na ya pekee kwa washindi wa tuzo hizo.Aliongeza kuwa tuzo hizo pia zitachangia kuhakikisha dhima ya maisha bora na dunia bora kwa kila mwanadamu inafikiwa.Alisema wazo la utoaji wa tuzo za Amani limekuja baada ya Tanzania pamoja na mataifa ulimwenguni, kuzindua mkakati mpya wa maendeleo ambao azma ya mkakati huo ni kutengeneza maisha bora na dunia bora kwa kila mwanadamu.Alisema kila kundi la tuzo za Amani litaendana na ushindani wa umahiri wa kutoa, kueneza na kufikisha ujumbe na dhamira katika melengo 17 ya maendeleo endelevu.